**Príloha č. 4**

**NÁVRH KÚPNEJ ZMLUVY**

 **„Vybavenie odborných učební – zariadenia, doplnkový sortiment.“**

uzatvorená podľa § 409 a násl. zákona č. 513/1991 Zb. Obchodný zákonník

1. **Zmluvné strany**

Kupujúci: **Obec Komjatice**

Štatutárny zástupca: Ing. Peter Hlavatý

IČO: 00308994

DIČ: 2021059370

Bankové spojenie: Všeobecná úverová banka, a.s.

Číslo účtu/IBAN : VUB SK 46 0200 0000 0018 9617 0057

Spojenie: telefón: 0905 444 017

e-mail: starosta@komjatice.sk

(ďalej len "kupujúci“ )

a

Predávajúci:

Zápis v obchodnom registri:

IČO:

DIČ pre DPH:

Štatutárny zástupca:

Bankové spojenie:

Číslo účtu:

Spojenie: telefón

e-mail:

(ďalej len "predávajúci ")

1. **Predmet zmluvy**
	1. Predávajúci sa zaväzuje dodať predmet zákazky **„Vybavenie odborných učební – zariadenia, doplnkový sortiment.“** kód výzvy: IROP-CLLD-Q765-512-008 Predmet zmluvy je v súlade s požadovanými technickými, kvalitatívnymi a ostatnými podmienkami a charakteristikami tovaru podľa opisu predmetu zákazky v Prílohe: **Špecifikácia predmetu zákazky**

Špecifikácia predmetu zákazky je uvedená v prílohe č. Príloha č.1 ktorá je neoddeliteľnou súčasťou tejto zmluvy.

* 1. Kupujúci sa zaväzuje tovar prevziať a zaplatiť kúpnu cenu podľa čl. 5.2 tejto zmluvy.
1. **Zmluvné podmienky**
	1. Predávajúci sa zaväzuje dodať predmet zmluvy v súlade s technicko-kvalitatívnymi podmienkami uvedenými v bode 2.1 tejto Kúpnej zmluvy.
2. **Čas a miesto plnenia**
	1. Predávajúci za zaväzuje dodať kupujúcemu predmet kúpnej zmluvy v lehote do 6 mesiacov odo dňa podpísania kúpnej zmluvy, zaslaním písomnej objednávky.
	2. Miesto dodania predmetu zmluvy: Základná škola s materskou školou Ondreja Cabana, Námestie O. Cabana 36, 941 06 Komjatice
3. **Cena a platobné podmienky**
	1. Ocenený popis požadovaných položiek súhlasí so špecifikáciou ktorú predložil verejný

obstarávateľ v súťažných podkladoch.

* 1. Cena za dodávku predmetu zmluvy vrátane všetkých nákladov (napr. doprava, inštalácia) je výsledkom verejného obstarávania a je cena konečná:

|  |  |
| --- | --- |
| **Cena v EUR bez DPH:** |  |
| DPH 20% v **EUR :** |  |
| **Cena v EUR s DPH**: |  |
| **Cena v EUR s DPH** slovom: |  |

* 1. Lehota splatnosti faktúry je 60 dní odo dňa doručenia faktúry kupujúcemu. Faktúra musí spĺňať náležitosti daňového dokladu v zmysle § 74 ods.1 zákona č. 222/2004 Z.z. o dani z

pridanej hodnoty v znení neskorších predpisov. V prípade, že faktúra nebude obsahovať náležitosti uvedené v tejto Zmluve, kupujúci bude oprávnený takto vystavenú faktúru vrátiť predávajúcemu na doplnenie. V takom prípade začne plynúť nová lehota splatnosti a to dňom doručenia opravenej faktúry kupujúcemu.

* 1. **Predávajúci berie na vedomie skutočnosť, že predmetný projekt je financovaný systémom predfinancovania. Súčasne akceptuje všetky podmienky implementácie projektu ustanovené v Zmluve o poskytnutí nenávratného finančného príspevku na projekt a ďalšie predpisy a pokyny poskytovateľa pomoci a orgánov EÚ, na ktorých dodržiavanie je kupujúci zaviazaný. Tovar bude financovaný zo štrukturálnych investičných fondov Európskej únie na základe Zmluvy o poskytnutí príspevku uzavretej medzi kupujúcim a Poskytovateľom Ministerstvo investícií, regionálneho rozvoja a informatizácie Slovenskej republiky. Zmluva je účinná až po podpise zmluvy o poskytnutí dotácie s riadiacim orgánom.**
	2. Zmluvné strany berú na vedomie, že cena za tovar bude hradená na základe Zmluvy o

Poskytnutí príspevku a faktúra bude zaplatená predávajúcemu po pripísaní NFP na účet kupujúceho. Zmluvné strany sa ďalej dohodli, že kupujúci nie je po uplynutí lehoty splatnosti faktúry pre účely uplatnenia úrokov z omeškania v omeškaní s jej úhradou predávajúcemu, ak mu v lehote splatnosti faktúry neboli na účet poskytovateľom NFP pripísané finančné prostriedky podľa prvej vety.

1. **Zmluvné pokuty**
	1. V prípade nedodržania termínu dodávky má kupujúci právo na zľavu vo výške 0,1 % z

ceny nedodaného tovaru za každý deň omeškania.

* 1. V prípade nedodržania termínu splatnosti faktúry má predávajúci právo vystaviť penalizačnú faktúru vo výške 0,01 % z fakturovanej čiastky za každý deň omeškania.
	2. Okrem uhradenia úroku z omeškania resp. pokuty a poskytnutia zliav je predávajúci i

kupujúci oprávnený žiadať náhradu škody, ktorá mu vznikla a bola spôsobená porušením, resp. zanedbaním povinností druhou stranou.

1. **Záručná doba a servisné podmienky**
	1. Záručná doba počas ktorej predávajúci nesie zodpovednosť za kvalitu tovaru je 24 mesiacov. Táto doba začína plynúť odo dňa odovzdania predmetu zmluvy kupujúcemu. Počas záručnej doby je predávajúcim garantovaná oprava alebo výmena vadných dielov v mieste dodania predmetu zmluvy.
	2. Predávajúci neručí za škody, ktoré vznikli neodborným používaním, zásahom alebo inými mimoriadnymi okolnosťami zo strany kupujúceho. Časti nábytku neodborným zásahom používania si hradí kupujúci.
	3. Predávajúci sa zaväzuje, že závadu začne odstraňovať do 24 hodín po oznámení závady. Kupujúci je povinný nahlasovať zistené závady telefonicky a súčasne mailom na adresu: ............................ s uvedením podrobného popisu prejavu závady.
	4. Reklamáciu uplatňuje kupujúci u predávajúceho v súlade s Obchodným zákonníkom.
2. **Odstúpenie od zmluvy**
	1. Kupujúci je oprávnený odstúpiť od tejto zmluvy, ak Predávajúci koná v rozpore s touto zmluvou, prílohami, súťažnými podkladmi a právnymi predpismi a na písomnú výzvu kupujúceho toto konanie a jeho následok neodstráni ani v určenej dodatočnej lehote 4 mesiace. Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia §344 a nasl. Zákona č.513/1991 Zb. Obchodný zákonník v znení neskorších predpisov ak nie je inak dohodnuté v zmluve.
	2. Odkladacou podmienkou nadobudnutia účinnosti zmluvy, bude schválenie zákazky zo strany poskytovateľa, t.j. doručenie správy z kontroly VO prijímateľovi,
	3. Kupujúci má právo odstúpiť od zmluvy bez udania iného dôvodu v nadväznosti na doručenie správy z kontroly VO, ktorou poskytovateľ neschváli predmetné VO.
3. **Spôsob plnenia**
	1. Miestom odovzdania a preberania je sídlo Kupujúceho. Predávajúci vyzve kupujúceho

na prevzatie dodávky najmenej 2 pracovné dni pred dohodnutým prevzatím obchodného tovaru, kupujúci je povinný prevziať dodávku najneskôr do 48 hodín od vyzvania.

* 1. Ak čas plnenia predmetu zmluvy bude prerušený z dôvodov vyššej moci (ďalej len ,,prekážka“ ), predlžuje sa čas plnenia predmetu zmluvy o dobu trvania prekážky, čo bude riešené dodatkom k tejto zmluve.
	2. **Predávajúci berie na vedomie, že predmet kúpy je predmetom Projektu z Integrovaného regionálneho operačného programu. Predávajúci sa preto zaväzuje, že: ,,Oprávnení zamestnanci poskytovateľa, MIRRI SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči uchádzačovi kontrolu/audit obchodných dokumentov a vecnú kontrolu v súvislosti s realizáciou zákazky a uchádzač je povinný poskytnúť súčinnosť v plnej miere." Dodávateľ je povinný strpieť výkon kontroly alebo auditu.**
	3. Kupujúci je povinný predmet zmluvy prehliadnuť a vyskúšať pri preberaní. Kupujúci je povinný ihneď pri preberaní dodávky oznámiť všetky ním zistené vady. Preberajúci neuzná dodatočné vady, ktoré mohli byť zistené pri preberaní.
	4. Súčasťou dodávky okrem predmetu zmluvy budú: Odovzdávajúci protokol a dodací list a ďalšie prílohy v zmysle legislatívy SR.

Písomná dokumentácia bude vyhotovená v jazyku slovenskom.

1. **Záverečné ujednania**
	1. Zmluvné strany dohodli, že na ostatné vzájomné vzťahy neupravené touto zmluvou platia ustanovenia Obchodného zákonníka, Občianskeho zákonníka, všeobecných obchodných a záručných podmienok predávajúceho ako aj ostatných legislatívnych predpisov v SR.
	2. Zmluvné strany sa zaväzujú neodkladne oznámiť druhej zmluvnej strane akékoľvek zmeny adries, alebo iných identifikačných údajov uvedených v záhlaví tejto zmluvy.
	3. Zmluva je uzavretá dohodou zmluvných strán okamžikom podpísania oprávnenými štatutárnymi zástupcami. Je vyhotovená v dvoch origináloch, z ktorých kupujúci obdrží jeden a predávajúci jeden.
	4. Meniť alebo doplňovať text tejto zmluvy je možné len formou písomných dodatkov, ktoré budú riadne potvrdené oprávnenými zástupcami obidvoch zmluvných strán podľa časti

tejto zmluvy.

* 1. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
	2. Zmluva je vyhotovená v štyroch rovnopisoch, 1 vyhotovenie pre predávajúceho a 3 vyhotovenia pre kupujúceho.

**Zmluva nadobúda platnosť dňom podpisu oboma zmluvnými stranami. Kúpna zmluva nadobúda účinnosť deň po dni zverejnenia na webovom sídle obce a po schválení Poskytovateľom nenávratného finančného príspevku.**

Za Predávajúceho: pečiatka a podpis Za Kupujúceho: pečiatka a podpis

V ....................................., dňa ................... V ................... ..................., dňa

Príloha č. 1 k Kúpnej zmluve: **Špecifikácia predmetu zákazky**